ai4bharat/Pralekha huggingface dataset:
पंतप्रधान कार्यालय
पंतप्रधानांनी सर्व गुजराती जनतेला दिल्या गुजराती नववर्षाच्या शुभेच्छा
पंतप्रधान श्री नरेंद्र मोदी यांनी गुजराती नववर्षानिमित्त सर्व गुजराती जनतेला शुभेच्छा दिल्या आहेत. नवीन वर्ष प्रत्येकाच्या आयुष्यात सुख, समृद्धी, आरोग्य आणि प्रगती घेऊन येवो, अशी मनोकामना त्यांनी केली आहे.
आपल्या ट्विटमध्ये पंतप्रधान म्हणाले:
"सर्व गुजरातींना नवीन वर्षाच्या शुभेच्छा...!!
आजपासून सुरू होत असलेले नवीन वर्ष तुमच्या आयुष्यात सुख-समृद्धी घेऊन येवो, आरोग्य निरामय राहो आणि प्रगतीचा सोपान चढता राहो याच मनोकामनेसह नववर्षाच्या हार्दिक शुभेच्छा.....!"
सामाजिक न्याय आणि सबलीकरण मंत्रालय
दिव्यांग सबलीकरण राष्ट्रीय पुरस्कार निवड समितीची बैठक वाढत्या कोविड-19 प्रकोपामुळे पुढे ढकलली
नवी दिल्ली , 2 डिसेंबर 2020
आंतरराष्ट्रीय दिव्यांग दिनाला दिव्यांगाच्या सबलीकरणासाठीचे राष्ट्रीय पुरस्कार प्रदान करण्यात येतात. दरवर्षी 3 डिसेंबर रोजी दिव्यांगांच्या सबलीकरणात मोलाचे योगदान दिलेल्या सरकारी आस्थापना/ संस्था व खाजगी उपक्रम तसेच स्वतः दिव्यांगांचे योगदान आणि कौशल्य यांची दखल या पुरस्काराद्वारे घेण्यात येते. दिव्यांग सबलीकरण विभाग , सामाजिक न्याय आणि सबलीकरण मंत्रालय यांच्याकडून 25 जुलै 2020 ला राष्ट्रीय पुरस्कार-2020 साठी अर्ज मागवण्यात आले होते. त्यानुसार विभागाला अर्ज आणि नामांकने प्राप्त झाली.
निवड प्रक्रिये अंतर्गत कागदपत्रांची सविस्तर तपासणी आणि अर्जदाराने प्रस्तुत केलेले तपशील यांची व्यवस्थित पडताळणी केली जाते. त्यांनंतर राष्ट्रीय निवड समितीपुढे ते सादर करण्यात येतात. त्यासाठी राष्ट्रीय निवड समितीची बैठक 01.12.2020 रोजी ठरविण्यात आली होती. परंतु, कोविड-19 परिस्थिती गंभीर रूप धारण करत असल्याने ही बैठक पुढे ढकलण्यात आली. परिस्थितीत सुधार झाल्यावर राष्ट्रीय निवड समितीची बैठक होईल. त्याची योग्य प्रकारे आगाऊ सार्वजनिक सूचना देण्यात येईल, असे मंत्रालयाने म्हटले आहे.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
आरोग्य आणि कुटुंब कल्याण मंत्रालय
कोविड-19 संदर्भातली अद्ययावत स्थिती
देशव्यापी कोविड प्रतिबंधक लसीकरण मोहिमेत आतापर्यंत देशभरात एकूण 143.83 कोटी लसींच्या मात्रा देण्यात आल्या
सध्या देशात उपचाराधीन कोविड रुग्णांची एकूण संख्या 82,402
एकूण रुग्णसंख्येच्या तुलनेत उपचाराधीन रुग्णांचे प्रमाण एक टक्क्याच्याही खाली, सध्या हे प्रमाण 0.24%;
रुग्ण बरे होण्याचा दर सध्या 98.38%;
गेल्या 24 तासांत 7,846 रुग्ण बरे, त्यामुळे बरे झालेल्या रुग्णांची संख्या पोचली 3,42,58,778 वर
गेल्या 24 तासात देशात कोरोनाचे 13,154 नवे रुग्ण
दैनंदिन पॉझिटिव्हिटी दर  गेले 87 दिवस हा दर 2% पेक्षा कमी
साप्ताहिक पॉझिटिव्हिटी दर  गेल्या 46 दिवसांपासून 1 टक्क्यापेक्षा कमी
आतापर्यंत कोविडच्या एकूण 67.64 कोटी चाचण्या करण्यात आल्या.
ओमायक्रॉन विषाणूबाबत राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Delhi
|
|
263
|
|
57
|
|
2
|
|
Maharashtra
|
|
252
|
|
99
|
|
3
|
|
Gujarat
|
|
97
|
|
42
|
|
4
|
|
Rajasthan
|
|
69
|
|
47
|
|
5
|
|
Kerala
|
|
65
|
|
1
|
|
6
|
|
Telangana
|
|
62
|
|
10
|
|
7
|
|
Tamil Nadu
|
|
45
|
|
24
|
|
8
|
|
Karnataka
|
|
34
|
|
18
|
|
9
|
|
Andhra Pradesh
|
|
16
|
|
1
|
|
10
|
|
Haryana
|
|
12
|
|
2
|
|
11
|
|
West Bengal
|
|
11
|
|
1
|
|
12
|
|
Madhya Pradesh
|
|
9
|
|
7
|
|
13
|
|
Odisha
|
|
9
|
|
1
|
|
14
|
|
Uttarakhand
|
|
4
|
|
0
|
|
15
|
|
Chandigarh
|
|
3
|
|
2
|
|
16
|
|
Jammu and Kashmir
|
|
3
|
|
3
|
|
17
|
|
Uttar Pradesh
|
|
2
|
|
2
|
|
18
|
|
Goa
|
|
1
|
|
0
|
|
19
|
|
Himachal Pradesh
|
|
1
|
|
1
|
|
20
|
|
Ladakh
|
|
1
|
|
1
|
|
21
|
|
Manipur
|
|
1
|
|
0
|
|
22
|
|
Punjab
|
|
1
|
|
1
|
|
|
|
Total
|
|
961
|
|
320
गृह मंत्रालय
जगद्गुरु बसवण्णा यांच्या जयंतीनिमित्त, केंद्रीय गृह आणि सहकार मंत्री अमित शाह यांनी वाहिली आदरांजली
जगद्गुरु बसवण्णा यांच्या जयंतीनिमित्त केंद्रीय गृह आणि सहकार मंत्री अमित शाह यांनी त्यांना आज आदरांजली वाहिली आहे.
आपल्या ट्वीटमध्ये त्यांनी म्हटले आहे, “जगद्गुरु बसवण्णा यांना त्यांच्या जयंतीनिमित्त मी अभिवादन करतो. त्यांनी आध्यात्मिकतेच्या मार्गाने, एक न्याय्य आणि समताधिष्ठित समाजाची निर्मिती करण्याचा मार्ग आपल्याला दाखवला. प्रत्येक माणसातच देवत्व बघण्याची त्यांनी श्रेष्ठ शिकवण भारताच्या लोकशाही मूल्यांना आणि आमच्या जनसेवा करण्याच्या संकल्पाला कायमच मार्गदर्शक ठरणारी आहे.”
माहिती आणि प्रसारण मंत्रालय
3 रा जन औषधी दिवस साजरा
डॉक्टरांनी जेनेरिक औषधे लिहून द्यावीत यादृष्टीने लवकरच आम्ही एक मोहीम आम्ही सुरु करणार आहोत: प्रकाश जावडेकर
जनौषधी दिवसानिमित्त, केंद्रीय माहिती आणि प्रसारण मंत्री श्री प्रकाश जावडेकर यांनी पुणे येथील कोथरूड डी. पी रोड स्थित सखाई प्लाझा हेल्थ पॉईंट क्लिनिकमधील जनौषधी केंद्राला भेट दिली आणि पंतप्रधानांनी जन औषधी योजनेच्या लाभार्थ्यांशी केलेला संवाद लाइव्ह ऐकला. त्यांनी सांगितले की, रुग्णांना केवळ जेनेरिक औषधेच लिहून द्यावीत असे आवाहन, डॉक्टरांना पत्र लिहून आणि त्यांना भेटून आपण करणार आहोत. जेथे ठराविक औषधांची गरज असते, असे दुर्धर आजार वगळता डॉक्टरांनी जेनेरिक औषधे द्यावीत, ही औषधे स्वस्त असतात आणि त्यामुळे खूप बचत होते.
यानिमित्ताने बोलताना जावडेकर म्हणाले की, 50 कोटी भारतीयांना 5 लाख रुपयांचे आरोग्य विमा कवच देणारी जगातील सर्वात मोठी आरोग्य विमा योजना पंतप्रधांनी सुरु केली. या जनौषधी केंद्रांमध्ये औषधांची किंमत बाजारभावाच्या तुलनेत 60-70 टक्के कमी असते. 500 पेक्षा जास्त औषधांच्या किंमती कमी करण्यात आल्या आहेत. हृदयात स्टेण्ट टाकण्याची तसेच गुडघे प्रत्यारोपण यांसारख्या मोठ्या शस्त्रक्रिया या योजनेअंतर्गत अतिशय कमी खर्चात होतात . या योजनेमुळे औषधांची किंमत इतकी कमी झाली आहे की, लोक या केंद्रांना मोदींचे स्वस्त औषधांचे दुकान म्हणतात. केवळ 100 जनौषधी केंद्रांपासून सुरु झालेल्या या योजनेअंतर्गत आता 7500 केंद्रे आहेत. नागरिकांचे उत्पन्न न पाहता विनामूल्य आरोग्य सेवा देणारे जम्मू आणि काश्मीर हे देशातील पहिले राज्य ठरले आहे. त्यांनी सांगितले की, देशभरात 50,000 आरोग्य केंद्रांच्या माध्यमातून आता योग आणि व्यायाम प्रशिक्षण इत्यादी सुविधा उपलब्ध करून देण्यात आल्या आहेत. लवकरच यांसारखी 1.5 लाख केंद्रे सुरु होणार आहेत.
अर्थ मंत्रालय
संयुक्त अरब अमिरातीचे अर्थमंत्री अब्दुल्ला बिन तौक अल मारी यांनी केंद्रीय अर्थ आणि कंपनी व्यवहार मंत्री निर्मला सीतारामन यांची भेट घेतली
नवी दिल्ली, 12 मे 2022
संयुक्त अरब अमिरातीचे अर्थमंत्री अब्दुल्ला बिन तौक अल मारी यांनी केंद्रीय अर्थ आणि कंपनी व्यवहार मंत्री निर्मला सीतारामन यांची आज नवी दिल्लीत सदिच्छा भेट घेतली. उभय देशांनी भारत-युएई मधील मजबूत आर्थिक आणि व्यावसायिक संबंध आणि बहुआयामी द्विपक्षीय संबंधांना चालना देणारी व्यापक धोरणात्मक भागीदारी यावर चर्चा केली.
अब्दुल्ला बिन तौक अल मारी आणि युएईचे एक उच्चस्तरीय शिष्टमंडळ भारत-युएई सिईपीए :अनलिशिंग द गोल्डन इरा' या आर्थिक भागीदारी शिखर परिषदेसाठी नवी दिल्लीत आले आहे. अशा प्रकारचे नियमित आदानप्रदान आणि द्विपक्षीय बैठका भारताचे संबंध अधिक दृढ करतात आणि नवीन क्षेत्रांमध्ये विद्यमान संस्थात्मक व्यवस्थेचा जास्तीत जास्त लाभ घेण्याचा प्रयत्न करतात.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
वाणिज्य आणि उदयोग मंत्रालय
केंद्रीय वाणिज्य आणि उद्योग मंत्री पीयूष गोयल यांनी 7 व्या ब्रिक्स उद्योग मंत्र्यांच्या बैठकीत घेतला सहभाग
स्टार्ट अप्स, गुंतवणूकदार, इन्क्युबेटर्स आणि उदयोन्मुख गुंतवणूकदारांमध्ये सहकार्य वाढीस लागावे या उद्देशाने भारत ब्रिक्स स्टार्ट अप मंच 2023 चे आयोजन करणार : पीयूष गोयल
एक जबाबदार नागरिक म्हणून भारताच्या "वसुधैव कुटुंबकम" या वचनबद्धतेचा पीयूष गोयल यांनी केला पुनरुच्चार
नवी दिल्ली, 8 ऑगस्ट 2023
दक्षिण आफ्रिकेसोबत काल दूरस्थ पद्धतीने आयोजित केलेल्या 7व्या ब्रिक्स उद्योग मंत्र्यांच्या बैठकीत केंद्रीय वाणिज्य आणि उद्योग, वस्त्रोद्योग, ग्राहक व्यवहार आणि अन्न आणि सार्वजनिक वितरण मंत्री पीयूष गोयल यांनी सहभाग घेतला. स्टार्ट अप्स, गुंतवणूकदार, इन्क्युबेटर्स आणि उदयोन्मुख गुंतवणूकदारांमध्ये सहकार्य वाढीस लागावे आणि सर्वोत्तम पद्धतींचे आदानप्रदान व्हावे या उद्देशाने भारत ब्रिक्स स्टार्ट अप मंच 2023 चे आयोजन करणार असल्याचे पीयूष गोयल यावेळी म्हणाले.
भारतात झालेल्या परिवर्तनावर विशेष भर देत पीयूष गोयल यांनी स्टार्ट अप इंडिया अभियानाच्या विस्तारामुळे देशभरात सुमारे 100,000 स्टार्ट अप्स ची निर्मिती झाल्याची माहिती दिली. गोयल यांनी "उत्पादन व्यवस्थेचा कायापालट" तसेच इतर ब्रिक्स सदस्य आणि जगभरातील व्यापक समुदायाला भारत कशाप्रकारे पाठबळ देऊ शकतो हे अधोरेखित केले.
एक जबाबदार नागरिक म्हणून भारताच्या "वसुधैव कुटुंबकम" या वचनबद्धतेचा पुनरुच्चार करून एक अधिक समावेशी, सहिष्णू आणि एकमेकांशी जोडलेले जग निर्माण करण्यासाठी भारत प्रयत्न करत असल्याचे गोयल यांनी सांगितले.
 या इतर ब्रिक्स देशांचे उद्योग मंत्रीही या बैठकीला उपस्थित होते. यावेळी संयुक्त घोषणापत्र स्वीकारण्यात आले.
ब्रिक्स देशांमध्ये डिजिटल तंत्रज्ञान, औद्योगिकीकरण, नवोन्मेष, सर्वसमावेशकता आणि गुंतवणुकीच्या आवश्यकतेवर सर्व उद्योगमंत्र्यांनी पुन्हा एकदा भर दिला. तसेच सर्व आर्थिक क्षेत्रांचे डिजिटल परिवर्तन करण्यासाठी इंडस्ट्री 4.0 आणि इतर उदयोन्मुख तंत्रज्ञानाचे वाढते महत्त्व ओळखले. या घोषणापत्राद्वारे ब्रिक्स सदस्यांनी मनुष्यबळ विकास आणि नवीन कौशल्य आणि कौशल्य अद्ययावतीकरण कार्यक्रमांवर सहकार्यासाठी संधी शोधण्याला मान्यता दिली.
याशिवाय ब्रिक्स उद्योग मंत्र्यांनी आपसातले औद्योगिक सहकार्य अधिक दृढ करण्यावर आणि एक खुले, न्याय्य, चैतन्यदायी, लवचिक आणि भेदभावरहित वातावरण निर्मितीसाठी औद्योगिक अर्थव्यस्थेच्या पुनर्निमितीला आणि वाढीला गती देण्याच्या त्यांच्या वचनबद्धतेचा पुनरुच्चार केला.
ब्रिक्स उद्योग मंत्र्यांनी सूक्ष्म, लघु आणि मध्यम उद्योगांची महत्वपूर्ण भूमिका जाणून जागतिक औद्योगिक साखळी, पुरवठा साखळी आणि मूल्य साखळींमध्ये त्यांचे एकत्रीकरण आणि वैविध्याचे महत्त्व अधोरेखित केले. तसेच महिला, युवा वर्ग आणि वंचित समूहातल्या व्यक्तींनी तयार केलेल्या किंवा त्यांचे व्यवस्थापन असलेल्या प्रकल्पांच्या सर्वसमावेशक वृद्धीसाठी ब्रिक्स देशांमध्ये बाजारपेठेच्या संधी निर्माण करण्याची गरजही मंत्र्यांनी अधोरेखित केली.
S.Thakur/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
संरक्षण मंत्रालय
लष्कराने पुणे येथे पहिले तंत्रज्ञान नोड सुरू केले
स्वदेशी संरक्षण उत्पादनाला चालना देण्यासाठी आणि उद्योगांशी सुसंवाद साधण्यासाठी, भारतीय लष्कराच्या दक्षिण कमांडने 2 नोव्हेंबर 2021 रोजी आयोजित कार्यक्रमात पुणे येथे पहिल्या प्रादेशिक तंत्रज्ञान नोडचा  औपचारिक प्रारंभ केला. यामध्ये सोसायटी ऑफ इंडियन डिफेन्स मॅन्युफॅक्चरर्सच्या  स्टार्ट -अप मंच देखील समाविष्ट होता.
हा कार्यक्रम दक्षिण कमांडच्या मुख्यालयाने एसआयडीएम च्या सहकार्याने आयोजित केला होता. आभासी आणि प्रत्यक्ष स्वरूपात आयोजित, हा कार्यक्रम थेट प्रक्षेपित करण्यात आला आणि देशभरातील 100 हून अधिक उद्योग, स्टार्ट-अप आणि लष्करी आस्थापनांचे प्रमुख आणि प्रतिनिधी उपस्थित होते. लेफ्टनंट जनरल जे.एस. नैन, एव्हीएसएम, एसएम, जीओसी-इन-सी दक्षिण कमांड, यांनी आपल्या बीजभाषणात सैन्याच्या आधुनिकीकरणासाठी अत्याधुनिक तंत्रज्ञान वेळेवर आत्मसात करणे, संरक्षण सामुग्री निर्मितीत आत्मनिर्भर होणे आणि भारतीय उद्योगाच्या भूमिकेवर भर दिला. त्यांनी उद्योगांना त्यांचे प्रस्ताव घेऊन या प्रक्रियेत भागीदार बनण्याचे आवाहन केले. यावेळी एसआयडीएमचे अध्यक्ष जयंत डी पाटील, मेजर जनरल कीर्ती जौहर, व्हीएसएम, आर्मी डिझाईन ब्युरोच्या अतिरिक्त महासंचालक, एस.पी. शुक्ला, उपाध्यक्ष एसआयडीएम , एसआयडीएम स्टार्ट-अप फोरमचे अध्यक्ष अभिषेक जैन आणि कर्नल राजिंदर सिंग भाटिया , अध्यक्ष आणि सीईओ संरक्षण, भारत फोर्ज लिमिटेड आदी मान्यवर उपस्थित होते.
सरकारच्या आत्मनिर्भरता आणि मेक इन इंडिया उपक्रमाला अनुसरून, संरक्षण मंत्रालय आणि लष्कराने परदेशी पुरवठादारांवरील अवलंबत्व कमी करण्याच्या उद्देशाने संरक्षण उपकरणांच्या स्वदेशीकरणात मोठी भरारी घेतली आहे आणि संरक्षण सामुग्रीचे निर्यात केंद्र म्हणून उदयास येत आहे. पुणे येथे आरटीएनचा प्रारंभ झाल्यामुळे सैन्य संरचना विभागाची व्याप्ती दक्षिणेकडील टेक हबपर्यंत विस्तारली आहे. यामुळे उद्योग, एमएसएमई आणि स्टार्ट-अपना पुढे येण्यासाठी आणि लष्कराच्या आधुनिकीकरणाच्या गरजांवर उपाय सुचवण्यासाठी प्रोत्साहन मिळेल.
माहिती आणि प्रसारण मंत्रालय
49 व्या आंतरराष्ट्रीय भारतीय चित्रपट महोत्सव 2018 साठी इंडियन पॅनोरमा चित्रपट जाहीर
नवी दिल्ली, 31 ऑक्टोबर 2018
49 व्या आंतरराष्ट्रीय भारतीय चित्रपट महोत्सव 2018 मधे इंडियन पॅनोरमा विभागात दाखवण्यात येणाऱ्या चित्रपटांची निवड जाहीर करण्यात आली आहे. 22 कथाधारित चित्रपटांची निवड करण्यात आली असून शाजी एन करुण दिग्दर्शित ‘ओलू’ या मल्याळम चित्रपटाने इंडियन पॅनोरमाची सुरुवात होणार आहे. या 22 चित्रपटात ‘धप्पा’ या निपूण अविनाश धर्माधिकारी दिग्दर्शित तसेच ‘आम्ही दोघी’ या प्रतिमा जोशी दिग्दर्शित मराठी चित्रपटांचा समावेश आहे. कथाबाह्य इंडियन पॅनोरमा चित्रपट विभागासाठी 21 चित्रपटांची निवड करण्यात आली आहे. आदित्य जांभळे दिग्दर्शित ‘खरवस’ या चित्रपटाच्या प्रदर्शनाने या विभागाचा प्रारंभ होणार आहे. ‘हॅपी बर्थ डे’, ‘ना बोले वो हराम’, ‘सायलेंट स्क्रीम’, ‘येस आय ॲम माऊली’ ‘पाम्पलेट’, ‘आई शपथ’, ‘भर दुपारी’ या चित्रपटांचा यामध्ये समावेश आहे.
चित्रपट दिग्दर्शक राहूल रवेल यांच्या अध्यक्षतेखाली 13 सदस्यांच्या फिचर फिल्म ज्यूरींनी इंडियन पॅनोरमासाठी चित्रपटांची निवड केली आहे.
N.Sapre/N.Chitale/P.Malandkar
(Visitor Counter : 90
पंतप्रधान कार्यालय
पंतप्रधानांचे देशवासीयांना योगदिन साजरा करण्याचे आवाहन
‘दैनंदिन आयुष्यातील योगाभ्यास’ या विषयावरील चित्रफीत केली सामायिक
पंतप्रधान नरेंद्र मोदी यांनी सर्वांना, योगदिन साजरा करण्याचे तसेच आपल्या दैनंदिन आयुष्यात योगाभ्यास करण्याचे आवाहन केले आहे. मोदी यांनी ‘दैनंदिन आयुष्यातील योगाभ्यास’ अशी एक चित्रफीतही सामायिक केली आहे.
“येत्या काही दिवसांत, संपूर्ण जगभर आंतरराष्ट्रीय योग दिन साजरा होईल, आपण सर्वांनीही योगदिन साजरा करावा आणि दैनंदिन जीवनातही योगाभ्यास करावा, अशी माझी विनंती आहे, योगाभ्यासाचे अनेक लाभ आहेत” असे पंतप्रधानांनी म्हटले आहे.
रस्ते वाहतूक आणि महामार्ग मंत्रालय
रस्ते वाहतूक आणि महामार्ग मंत्रालयाने दुचाकी हेल्मेटसाठी बीआयएस प्रमाणीकरण लागू करण्याबाबत जनतेकडून मागवल्या सूचना
नवी दिल्ली, 1 ऑगस्ट 2020
रस्ते वाहतूक आणि महामार्ग मंत्रालयाने दुचाकी स्वारांसाठी संरक्षक हेल्मेटला भारतीय मानक ब्यूरो कायदा 2016 नुसार सक्तीच्या प्रमाणीकरण अंतर्गत आणण्यासाठी एक मसुदा अधिसूचना जारी केली आहे. यामुळे देशात दुचाकी वाहनांसाठी केवळ बीआयएस प्रमाणित हेल्मेटची निर्मिती आणि विक्री करता येईल.यामुळे दुचाकी हेल्मेटची गुणवत्ता सुधारेल आणि रस्ता सुरक्षा परिस्थितीही सुधारेल तसेच दुचाकी वाहनांना होणाऱ्या प्राणघातक जखमा कमी करण्यात मदत होईल.
या संदर्भातील सूचना किंवा अभिप्राय सहसचिव , रस्ते वाहतूक आणि महामार्ग मंत्रालय, परिवहन भवन, संसद पथ, नवी दिल्ली -110001यांना अधिसूचनेच्या तारखेपासून तीस दिवसांच्या आत पाठवता येतील.
M.Iyengar/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 100
केंद्रीय लोकसेवा आयोग
संयुक्त वैद्यकीय सेवा परीक्षा, 2021 चे निकाल
नवी दिल्ली, 3 जानेवारी 2022
21 नोव्हेंबर 2021 रोजी घेण्यात आलेल्या संयुक्त वैद्यकीय सेवा परीक्षा, 2021 चे निकाल जाहीर झाले असून. खाली दिलेल्या आसन क्रमांकाच्या उमेदवारांची, मुलाखत/वैयक्तिक चाचणीसाठी निवड झाली आहे.
या सर्व उमेदवारांची निवड ही तात्पुरती असून, परीक्षेच्या संदर्भात असलेल्या सर्व आवश्यक निकषांवर उमेदवार पात्र ठरल्यानंतरच, ही निवड कायमस्वरूपी मानली जाईल. उमेदवारांना, त्यांची मुलाखत/ वैयक्तिक चाचणीच्या वेळी, आपली सर्व प्रमाणपत्रे, जसे की, वय/वयाची शिथिलता/ जन्मतारीख/ शैक्षणिक पात्रता, आरक्षण, दिव्यांग  चे प्रमाणपत्र, इत्यादीविषयक सत्य प्रमाणपत्रे सादर करावी लागतील.
संयुक्त वैद्यकीय सेवा परीक्षा, 2021 बाबत, केंद्रीय आरोग्य आणि कुटुंबकल्याण मंत्रालयाने 7 जुलै 2021 रोजीच्या राजपत्रात अधिसूचित केल्याप्रमाणे, सर्व उमेदवारांना सविस्तर आवेदन पत्र - DAF ऑनलाईन स्वरुपात भरावा लागेल. आयोगाचे संकेतस्थळ http://www.upsconline.nic.in; इथे चार जानेवारी 2022 पासून 18 जानेवारी 2022, संध्याकाळी 6 वाजेपर्यंत हा फॉर्म उपलब्ध असेल.
हा फॉर्म भरण्याविषयी आणि ऑनलाईन भरण्याविषयीच्या महत्त्वाच्या सूचना देखील या संकेतस्थळावर वाचता येतील.
हा DAF फॉर्म भरण्याविषयीच्या सूचना आणि संयुक्त वैद्यकीय परीक्षांविषयीचे नियम, काळजीपूर्वक वाचने अपेक्षित असून, मुलाखतीच्या वेळी प्रत्यक्ष दिली जाणाऱ्या प्रमाणपत्रांची यादीही सविस्तर वाचून ते सादर करणे अपेक्षित आहेत.
व्यक्तिमत्व चाचणीसाठी पात्र ठरलेल्या उमेदवारांच्या मुलाखती/व्यक्तिमत्व चाचणीचे वेळापत्रक योग्य वेळेत आयोगाच्या वेबसाइटवर अपलोड केले जाईल.
यासंदर्भातील अद्ययावत माहितीसाठी उमेदवारांना आयोगाच्या संकेतस्थळाला  भेट देण्याची विनंती करण्यात आली आहे.
पात्र न ठरलेल्या उमेदवारांची गुणपत्रिका अंतिम निकालाच्या प्रकाशनानंतर  आयोगाच्या वेबसाइटवर अपलोड केली जाईल आणि 30 दिवस ती या संकेतस्थळावर उपलब्ध राहील.
उमेदवार त्यांचे आसन क्रमांक आणि जन्मतारीख टाकल्यानंतर गुणपत्रिका बघू शकतील .
संघ लोकसेवा आयोगाच्या परिसरामध्ये एक सुविधा विभाग आहे. या सुविधा केंद्रातून उमेदवार त्यांच्या परीक्षा/ निकालासंबंधी कोणतीही माहिती/स्पष्टीकरण कामाच्या दिवशी सकाळी 10.00 च्या दरम्यान मिळवू शकतात. या काउंटरवर संध्याकाळी 5.00 वाजेपर्यंत, वैयक्तिक किंवा दूरध्वनी क्रमांक  23385271/23381125/23098543 वर संपर्क करु शकतात.
निकाल बघण्यासाठी इथे क्लिक कराJaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
संरक्षण मंत्रालय
भारत-उझबेकिस्तानच्या 'डस्टलिक; या संयुक्त लष्करी सरावाला पिथोरगड  येथे आरंभ
नवी दिल्ली, 20 फेब्रुवारी 2023
भारतीय लष्कर आणि उझबेकिस्तान लष्कर यांच्यातील 'डस्टलिक'या चौथ्या संयुक्त लष्करी सरावाला आज पिथोरगड  येथील परदेशी प्रशिक्षण केंद्रात आरंभ झाला. उझबेकिस्तान आणि भारतीय लष्कराचे प्रत्येकी 45 सैनिक या सरावात सहभागी झाले असून दोन्ही लष्करांमधील दृढ संबंधांना प्रोत्साहन देणे हा यामागचा उद्देश आहे. भारतीय लष्कराच्या तुकडीमध्ये गढवाल रायफल्स रेजिमेंटच्या पायदळ तुकडीच्या सैन्याचा समावेश आहे. पहिला सराव नोव्हेंबर 2019 मध्ये उझबेकिस्तान येथे आयोजित करण्यात आला होता.
14 दिवस चालणाऱ्या या संयुक्त सरावात संयुक्त राष्ट्रांच्या आदेशानुसार, डोंगराळ आणि निम -शहरी भागात दहशतवादविरोधी संयुक्त कारवायांवर लक्ष केंद्रित केले जाईल आणि यामध्ये क्षेत्रीय प्रशिक्षण सराव , लढाई संदर्भातील चर्चा, व्याख्याने, प्रात्यक्षिके आणि प्रमाणीकरण सरावाचा समावेश असेल. यावेळी दोन्ही देशाची लष्करे , संयुक्त मोहिमा आयोजित करण्यासाठी नव्या पिढीची उपकरणे आणि तंत्रज्ञानाचा वापर करण्यास शिकत असताना, संभाव्य धोक्यांवर मात करण्यासाठी सामरिक सरावाच्या मालिकेचे संयुक्त प्रशिक्षण देतील ,योजना आखतील आणि अंमलबजावणी करतील. यात संरक्षण दलांमधील परस्पर कार्यक्षमता वाढवण्यावर योग्य भर दिला जात आहे.
या सरावा दरम्यान निर्माण होणारे सौहार्द , सहकार्याची पररस्पर निष्ठेची भावना आणि सद्भावना ,परस्परांच्या संघटना आणि विविध मोहिमा आयोजित करण्याच्या पद्धती समजून घेत दोन्ही लष्करांमधील संबंध आणखी बळकट करण्यात मदत करतील.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये/केंद्रशासित प्रदेशांना 104.5 कोटींपेक्षा अधिक लसीच्या मात्रा केल्या उपलब्ध
राज्ये/केंद्रशासित प्रदेशांकडे अजूनही 11.65 कोटींपेक्षा अधिक लसीच्या न वापरलेल्या मात्रा शिल्लक
देशभरातल्या कोविड – 19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे. राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करीत आहे. केंद्र सरकार कोविड -19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75% लसींची खरेदी करून , राज्ये आणि केंद्रशासित प्रदेशांना त्याचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,04,58,46,415
|
|
BALANCE AVAILABLE
|
|
11,65,54,028
केंद्र सरकारने आतापर्यंत 104.5 कोटींपेक्षा जास्त  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अशा सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 11.65 कोटी  कोविड लसींच्या न वापरलेल्या उपयोगी मात्रा अजूनही शिल्लक आहेत.
राष्ट्रपती कार्यालय
मिलाद-उन-नबी निमित्त राष्ट्रपतींच्या शुभेच्छा
नवी दिल्ली, 20 नोव्हेंबर 2018
मिलाद-उन-नबी च्या पूर्वसंध्येला राष्ट्रपती रामनाथ कोविंद यांनी जनतेला शुभेच्छा दिल्या आहेत.
“मिलाद-उन-नबी, म्हणजेच प्रेषित मोहम्मदाच्या जन्मदिवसानिमित्त मी जनतेला, विशेषतः माझ्या मुस्लिम बंधू आणि भगिनींना शुभेच्छा देतो”.
B.Gokhale/R.Aghor/P.Malandkar
(Visitor Counter : 68
रस्ते वाहतूक आणि महामार्ग मंत्रालय
नितीन गडकरी यांनी फ्रेंच उद्योगपतींच्या शिष्टमंडळाबरोबर घेतली द्विपक्षीय बैठक
नवी दिल्ली, 27 सप्टेंबर 2022
केंद्रीय रस्ते वाहतूक आणि महामार्ग मंत्री नितीन गडकरी यांनी आज फ्रान्सचे राजदूत इमॅन्युएल लेनन यांच्या नेतृत्वाखालच्या फ्रेंच उद्योगपतींच्या शिष्टमंडळासह, भारतातील फ्रान्सच्या दूतावासाचे सदस्य आणि एमओआरटीएच  अधिकाऱ्यांची द्विपक्षीय बैठक घेतली.
जागतिक दर्जाच्या पायाभूत सुविधा आणि सर्वोत्तम खर्चाच्या विकासाकरता नवीन तंत्रज्ञानातील संभाव्य सहकार्याची संबंधित मुद्यांवर या बैठकीत चर्चा झाली. रोपवे, पर्यायी इंधन आणि बांधकाम साहित्य यासारख्या नवीन संधींच्या क्षेत्रावर देखील या बैठकीत चर्चा झाली.
R.Aghor /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
आरोग्य आणि कुटुंब कल्याण मंत्रालय
कोविडविषयीची अद्ययावत माहिती
नवी दिल्ली, 27 जुलै 2022
देशव्यापी कोविडविरोधी लसीकरण मोहिमेंतर्गत आतापर्यंत कोविड प्रतिबंधक लसींच्या एकूण 202 कोटी 79 लाख मात्रा  देण्यात आल्या आहेत
गेल्या 24 तासात 27,37,235 मात्रा देण्यात आल्या
भारतातील उपचाराधीन रूग्णांची संख्या सध्या 1,45,026 इतकी आहे
भारतातील कोविड-सक्रीय रूग्णांचे प्रमाण सध्या एकूण कोविड बाधितांच्या 0.33 टक्के इतके आहे
सध्याचा रोगमुक्ती दर 98.47% टक्के इतका आहे
गेल्या 24 तासात, 20,742 रूग्ण पूर्णपणे कोरोनामुक्त झाले असून आतापर्यंत कोरोना मुक्त झालेल्या एकूण रूग्णांची संख्या 4,32,67,571 इतकी झाली आहे
गेल्या 24 तासात, 18,313 नव्या रूग्णांची नोंद झाली आहे
दैनंदिन पॉझिटिव्हीटी दर 4.31टक्के
साप्ताहिक पॉझिटिव्हीटी दर 4.57 टक्के
आतापर्यंत कोविड संसर्ग तपासणीच्या एकूण 87 कोटी 36 लाख चाचण्या करण्यात आल्या आहेत; गेल्या 24 तासात 4,25,337 चाचण्या करण्यात आल्या.S.Tupe/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
परराष्ट्र व्यवहार मंत्रालय
भारत आणि जपान या देशांदरम्यान सायबर सुरक्षा क्षेत्रातील नवा सहकार्य करार
नवी दिल्ली, 7 ऑक्टोबर 2020
प्रधानमंत्री नरेंद्र मोदी यांच्या नेतृत्वाखालच्या केंद्रीय मंत्रिमंडळाने भारत आणि जपान या देशांदरम्यान सायबर सुरक्षा क्षेत्रातील सहकार्यासाठीच्या नव्या करारावर स्वाक्षऱ्या करायला मंजुरी दिली आहे.
परस्पर फायद्यांच्या अनेक विषयांसोबत, सायबर विश्वात क्षमता बांधणी, महत्वाच्या पायाभूत सुविधांचे संरक्षण, उदयोन्मुख तंत्रज्ञानाबाबत सहकार्य, सायबर सुरक्षेला धोका निर्माण करणाऱ्या बाबी आणि घटना तसेच सायबर विश्वात आकसाने केलेले एखादे चुकीचे काम, तसेच त्यावरचे उपाय यांच्या बद्दलच्या माहितीचे आदानप्रदान या सर्व मुद्द्यांबाबत दोन्ही देशांमधील नव्या करारामुळे सहकार्य वाढेल. त्याचबरोबर आयसीटी अर्थात माहिती संचार तंत्रज्ञानाच्या सुरक्षेला असलेल्या सायबर धोक्यांपासून संरक्षणासाठी प्रत्यक्ष सहकार्याची संयुक्त प्रणाली देखील तयार करता येईल.
या सहकार्य कराराद्वारे, संयुक्त राष्ट्रांसह सर्व आंतरराष्ट्रीय मुद्द्यांवर सहकार्य, आयसीटी संबंधित सर्व उत्पादनांच्या पुरवठा साखळीच्या अखंडतेला प्रोत्साहन देण्यासाठी आवश्यक असलेल्या सर्व धोरण आणि प्रक्रियांवर चर्चा करून माहितीची देवघेव करणे, सरकार ते सरकार आणि व्यापार ते व्यापार अशा प्रत्यक्ष सहकार्यातून आयसीटीच्या पायाभूत आराखड्याची सुरक्षा मजबूत करणे, इंटरनेटच्या सहाय्याने राज्यकारभार करतांना परस्पर चर्चा आणि सहभाग सुरु ठेवणे आणि या विषयाशी संबंधित सर्व भागीदारांच्या सक्रीय सहभागाला पाठींबा देणे अशा मुद्द्यांवर दोन्ही देशांनी सहमती दर्शवली आहे.B.Gokhale/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
पंतप्रधान कार्यालय
पंतप्रधानांकडून श्री गुरु रामदास जी यांच्या प्रकाश पर्वानिमित्त जनतेला शुभेच्छा
नवी दिल्ली, 2 नोव्हेंबर 2020
पंतप्रधान नरेंद्र मोदी यांनी जनतेला श्री गुरु रामदास जी यांच्या प्रकाश पर्वानिमित्त शुभेच्छा दिल्या आहेत.
“श्री गुरु रामदास जी यांनी सर्व प्रकारची असमानता आणि भेदभाव संपवून इतरांची सेवा करण्यावर भर दिला. कनवाळू आणि सौहार्दपूर्ण समाजाची त्यांची तळमळ सर्वांसाठी प्रेरणादायी आहे. श्री गुरु रामदास जी यांच्या प्रकाश पर्वाच्या शुभेच्छा”, पंतप्रधान म्हणाले.
M.Iyengar/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(